Marikana: Hof hoor oor sterwende mynwerker in vragmotor | Maroela Media
'n Mynwerker het die naam van 'n medemynwerker wat destyds in 'n polisie-vragmotor in Marikana gesterf het ná die skietvoorvalle op 16 Augustus 2012, aan die polisie verskaf, het die hooggeregshof in Mogwase in Noordwes Maandag gehoor.
"'n Man wat saam met ander in hegtenis geneem was, het vir my die naam van die oorledene gegee maar het geweier om sy eie naam te gee," het brig. Samuel Seboloki, voormalige bevelvoerder van die Atteridgeville-polisiestasie, gister aan die hof gesê.
Seboloki getuig in die saak teen die voormalige adjunk-polisiekommissaris van Noordwes, genl.maj. William Mpembe, en drie ander senior polisiebeamptes.
Maroela Media het vroeër berig die saak teen Mpembe, brig. Gideon van Zyl, kol. Dingaan Madoda en kapt. Oupa Pule is gister hervat. Hulle staan tereg op aanklagte dat hulle die Kommissiewet en die Wet op die Polisieondersoekdirektoraat (Opod) oortree het asook dwarsboming van die gereg.
Die beskuldigdes is in Maart 2018 in hegtenis geneem nadat 'n ondersoek deur Opod dit aan die lig gebring het dat 'n mynwerker, Modisaotsile van Wyk Sagalala, in polisieaanhouding gesterf het en nie in die hospitaal of op die toneel nie. In dié voorval in 2012 het polisiebeamptes 34 mynwerkers doodgeskiet tydens 'n gewelddadige staking by Lonmin se platinummyn in Marikana naby Rustenburg.
Die staat voer aan die polisie het die omstandighede rondom Sagalala se dood verbloem.
Seboloki is gister deur adv. Jan Ellis, vir Mpembe en Van Zyl, aan kruisondervraging onderwerp.
Die Lonmin-mynperseel in Marikana is destyds as 'n aanhoudingsentrum gebruik om foto's en vingerafdrukke te neem van mynwerkers wat in hegtenis geneem is ná die slagting.
Volgens Seboloki was hy destyds die bevelvoerder by dié aanhoudingsentrum en het hy kol. Madoda gebel om toesig te hou oor speurders in die sentrum. Hy het getuig dat hy die toneel van 'n liggaam in 'n polisie-vragmotor aan Madoda en Pule oorgelaat het omdat hulle oor wye kennis van misdaadtoneelbestuur beskik het.
Sagalala se liggaam het destyds in 'n vragmotor by die aanhoudingsentrum aangekom. Seboloki het gesê nadat hy in kennis gestel is van 'n man wat besig is om in die vragmotor te sterf, het hy die man op sy linkerkant sien lê.
Hy het gesê dat hy destyds nie die besonderhede van die paramedikus gekry het wat Sagalala dood verklaar het nie omdat hy verwag het dat Pule en Madoda dit sou doen.
Seboloki was terwyl die foto's geneem is buite die vragmotor, het hy gesê.
Mens wonder ook maar hoe waar hierdie stories is. Enige iemand kan nou enige naam noem en beweringe maak om die saak weer vir jare uit te rek.
Weet enigiemand hoe vorder die saak teen die moordenaars van die veiligheidswagte??
En wanneer soek julle die boere wat vermoor is se moordenaars.
As die 10,000 betogers binne arm afstand van die polisie gekom het was daar vandag 234 dooie polisie personeel gewees.
Hulle sou soos diere doodgemaak gewees het soos die stakers met die veiligheidswagte gedoen het.
Die ANC se eie Sharpeville.
Of jy as polisie lid skiet, of jy word vermoor.
Herinder die gebeure in die post 1994 Suid Afrika, julle nie aan wat in die tyd van die Romynse ryk met die Isrealite gebeur het nie?